ג'יימס סטירלינג

ג'יימס סטירלינג (באנגלית: James Stirling; מאי 1692 - 5 בדצמבר 1770) היה מתמטיקאי סקוטי.

סטירלינג חקר בעיקר נושאים הקשורים לתחום האנליזה המתמטית, כגון: סדרות אין-סופיות, סכומים ואינטרפולציה. על שמו נקראים נוסחת סטירלינג ומשפט סטירלינג, לחישוב קירוב  עצרת ומספרי סטירלינג. סטירלינג עסק גם בהתכנסות מכפלות אין-סופיות.

חייו 
סטירלינג נולד בבית גארדן לא רחוק מהעיר סטירלינג שבסקוטלנד, באחוזה משפחתית. המשפחה הייתה תומכת ידועה של תנועת היעקוביטים וזה השפיע רבות על חייו.

הוא נסע לאוניברסיטת אוקספורד בשנת 1711. לא ידוע אם סיים את לימודיו באוניברסיטה, אך ברישומי החברה המלכותית משנת 1717 נרשם כי היה נוכח בישיבה.

בשנת 1717 פרסם סטירלינג את עבודתו הראשונה - Lineae Tertii Ordinis Neutonianae, בה הרחיב את עבודתו של אייזק ניוטון בנושא עקומות מסדר שלישי.

בשנים 1717 -1719 סטירלינג היה בוונציה. שם הוא פרסם את הספר Methodus differentialis Newtoniana illustrata והעביר אותו לחברה המלכותית.

בשנת 1724 חזר סטירלינג ללונדון ובשנת 1726 נבחר כחבר החברה המלכותית. באותה תקופה הוא היה פעיל מאוד בתחום המתמטי ופרסם ספר נוסף - Methodus Differentialis בשנת 1730.

בשנת 1735 שב לסקוטלנד ועבד כמנהל בחברת מכרות.

סטירלינג נפטר בשנת 1770 באדינבורו.

קישורים חיצוניים

 

מתמטיקאים סקוטים
עמיתי החברה המלכותית
מתמטיקאים בריטים במאה ה-17
מתמטיקאים בריטים במאה ה-18
ילידי 1692
בריטים שנפטרו ב-1770